b'\n_START_ARTICLE_\nPredsednik Egipta\n_START_PARAGRAPH_\nPredsednik Arabske republike Egipt je izvoljeni vodja dr\xc5\xbeave Egipt. V skladu z Ustavo Egipta je predsednik dr\xc5\xbeave tudi vrhovni poveljnik Oboro\xc5\xbeenih sil Egipta in vodja izvr\xc5\xa1ne veje egip\xc4\x8danske vlade._NEWLINE_Prvi predsednik Egipta je bil Mohamed Naguib, eden izmed voditeljev egip\xc4\x8danske revolucije leta 1952, ki je postal predsednik 18. junija 1953, na dan ko je bil Egipt razgla\xc5\xa1en za republiko._NEWLINE_Zadnji predsednik Egipta je bil Hosni Mubarak, ki je bil na tem polo\xc5\xbeaju med 14. oktobrom 1981 in 11. februarjem 2011. Odstopil je po 18. dnevih protestov, na katerih so zahtevali njegov odstop. Med protesti so bile nekatere predsedni\xc5\xa1ke funkcije preme\xc5\xa1\xc4\x8dene na novoimenovanega podpredsednika Omarja Sulejmana._NEWLINE_Od 11. februarja 2011 je bil polo\xc5\xbeaj predsednika Egipta uradno nezaseden. Vrhovni svet Oboro\xc5\xbeenih sil Egipta, katerega je vodil Mohamed Husein Tantavi, je izvr\xc5\xa1eval dol\xc5\xbenosti predsednika dr\xc5\xbeave in vlade._NEWLINE_Od 30. junija 2012 do 3. julija 2013 je bil predsednik Egipta Mohamed Morsi, ko je bil izveden dr\xc5\xbeavni udar in predsednik odstavljen._NEWLINE_Od 4. julija 2013 do 8. junija 2014 je bil vr\xc5\xa1ilec dol\xc5\xbenosti predsednika Adly Mansour._NEWLINE_8. junija 2014 so bile predsedni\xc5\xa1ke volitve, tako je trenutni predsednik Egipta Abdel Fattah el-Sisi.'